section_heading: Samostalna Ukrajina 1991.
paragraph_text: Politička relacija između Kijeva i Moskve ostala je i dalje vrlo žilavom, no svaka država se sada suočavala s vlastitim problemima raspada zajedničke države koja je u mnogo čemu povezivala dva samostalna naroda. Nakon što je Kravčuk krajem prosinca 1991. prisegao za Predsjednika Ukrajine, početkom 1992. niz parlametarnih mjera rezultirao je uspostavljanjem prethodno službenih simbola Ukrajine, prije svega plavo-žutu zastavu, grb Trizub i himnu «Još ne nestade Ukrajine». Ukrajinska novčana valuta grivnja iz objektivnih razloga uvedena je nešto kasnije, tijekom temeljitije provedbe ekonomskih reformi.